OpenLLM-France/wikimedia huggingface dataset:
# Piazza della Minervaren obeliskoa

Minervaren obeliskoa, italieraz Pulcin della Minerva (pulcin hitzak txerritxo esan nahi du), herri mailan Elefantearen obeliskoa bezala ezagututa, Gian Lorenzo Berninik diseinatutako eskultura eta monumentua da. Erromako Piazza della Minervan kokatuta dago, Santa Maria sopra Minerva elizaren aurrean. Obeliskoa Egiptotik eramana izan zen.

## Jatorria

Obelisko hau Erroman dauden hamairuko bat da. Beste hiru batera Saisetik (Egipton), Neiten Tenplutik, Erromara Kaligula edo Domiziano enperadorearen garaietan, I. mendean, eramana izan zen. Monolitoa 1655an, indusketa batzuetan aurkitua izan zen; ziur aski gertu zegoen Isisen Tenpluko partea zen, Marteren Zelaian. Alexandro VII.a aita santuak berreskuratzeko agindua eman zuen. Arkitektoa aukeratzeko bi kandidato zeuden baina, azkenean, Bernini izan zen aukeratua.

## Esanahia

Obraren helburua Jainkoaren jakinduria sinbolizatzea zen. Horretarako zutabean grabatutako esaldi batez abiatu zen Bernini: "buru indartsua behar da jakinduri irmoa mantentzeko". Hori azaltzeko elefantearen irudia aukeratu zuen, bere gainean zutabearen pisua jasatzeko bezain gogorra. Elefantea kultura askotan jakinduriaren sinboloa da eta, esaterako, 1499an idatzitako Polifiloren ametsa (Hypnerotomachia Poliphili) liburu misteriotsuan horrela dago jasota.
Zizelkatze lana, dirudienez, Berniniren laguntzailea zen Ercole Ferratak egin zuen, beti maisuaren irizpideak jarraituz. Monumentuaren oinarrian latinez hau irakur daiteke:
"Sapientis Aegypti/ insculptas obelisco figuras/ ab elephanto/ belluarum fortissima/ gestari quisquis hic vides/ documentum intellige/ robustae mentis esse/ solidam sapientiam sustinere". Euskaraz: "Elefante batek, animalien arteko boteretsuena, heltzen duen obelisko honetan ikusten dituzun grabatutako Egiptoko jakinduriaren ikurrak, buru indartsua behar dela jakinduri irmoa mantentzeko eraskugarriak dira".
Obelisko honen diseinua XVIII. mendean, Giovanni Battista Vaccarinik Cataniako Piazza del Duomon imitatu zuen.

## Erreferentziak

* ↑ Heckscher, W.: "Bernini's Elephant and Obelisk", Art Bulletin, XXIX, 1947, 155. or.

## Kanpo estekak

* (Italieraz):Piazza della Minerva Erroma ezkutua webgunean.
* Datuak: Q826635
* Multimedia: Pulcino della Minerva / Q826635
# Pilar

Pilar Gasteizko (Araba) auzoa da. Gasteizko euskaldunen artan Errota izenarekin ere ezagutzen da. Alde Zaharraren iparraldean dago. Bere hegoaldeko muga Koroatzea auzoa da, eta iparraldean Arriagako parkea dauka. Ekialdean Santa Isabeleko hilerria dauka mugatzat.

## Kanpo estekak

* Pilarren 2001eko ortoargazkia www.alava.net webgunean
* Datuak: Q576240
# Pilar (Alagoas)

Pilar Brasilgo udalerri bat da, Alagoas estatuan kokatua. 35.370 biztanle ditu 251,066 km²ko eremuan.

## Ikus, gainera

* Alagoas

## Kanpo estekak

* Datuak: Q2013557
* Multimedia: Pilar (Alagoas) / Q2013557
# Pilar (Paraíba)

Pilar Brasilgo udalerri bat da, Paraíba estatuan kokatua. 12.311 biztanle ditu 101,999 km²ko eremuan.

## Ikus, gainera

* Paraíba

## Kanpo estekak

* Datuak: Q731296
* Multimedia: Pilar (Paraíba) / Q731296
# Pilar (Paraguai)

Pilar Paraguaiko udalerri bat da, Ñeembucúko departamenduan kokatua. 2017ko estimazioen arabera 32624 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q135970
* Multimedia: Pilar, Paraguay / Q135970
# Pareceres

Pareceres 1976an sortutako Uruguaiko pop musika taldea izan zen; haren jardunak 1980ko hamarkadaren erdialdera arte iraun zuen.

## Historia

Taldea 1976an sortu zuten Jorge Do Pradok, Carlos Rodriguezek eta Gabriel Do Pradok. "Pareceres" izena Argentinako Cosquín hiriko musika jaialdi famatura bidaian zirela sortu zen, Jorge Do Pradok eta Carlos Rodriguezek asmatua.
1979an agertu ziren taula gainean, Yamandú Pérez bateria jolearekin (Gabriel Do Pradok lan istripua izan baitzuen, bi hatz galduz). 1983 urtearen hasieran Carlos Rodríguezen ordez Eduardo "Rulo" Nieves sartu zen. Hirukote hauekin erdietsi zuen taldeak arrakastarik handiena.
Azken estudioko grabazioaren partaideak hauek izan zen: Jorge Do Prado, Daniel Jacques, Gabriel Do Prado, Roberto Galletti, Renato Pavez eta Gabriel Landini.
Jorge Do Prado da taldearen formazio guztietan izan den bakarra eta interprete eta konpositore nagusia. Bera Australiara joatearekin batera desegin zen taldea; han Do Pradok bakarkako ibilbidea jarraitu duelarik.

## Diskografia

* Intimando ( Orfeo SULP 90642. 1981)
* Pareceres (Orfeo SULP 90665. 1981)
* Interpretaciones (Orfeo SULP 90685. 1982)
* Sin un vintén (Orfeo SULP 90724. 1984)
* De todas formas (Orfeo SULP 90809. 1986)
* Antologia (Bizarro Records 3854-2. Bilduma , Pareceres eta Jorge Do Pradoren abestiekin osatutako diskoa. 2009)

## Erreferentziak

* ↑ Se viene "Antología", el disco de Pareceres y Jorge Do Prado.
* ↑ (Gaztelaniaz) «Biografía de Jorge Do Prado» Last.fm (Noiz kontsultatua: 2021-02-21).
# Pareci Novo

Pareci Novo Brasilgo udalerri bat da, Rio Grande do Sul estatuan kokatua. 4.319 biztanle ditu 57,406 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q936625
* Multimedia: Pareci Novo / Q936625
# Pareatidae

Pareatidae suge familia bat da, sailkapen batzuetan Pareatinae gisa aipatzen dena, Colubridaeren barnean. Afrika, Asia eta Amerikan bizi dira.

## Generoak

* Aplopeltura Duméril, 1853
* Asthenodipsas Peters, 1864
* Pareas Wagler, 1830

## Kanpo estekak

* Datuak: Q143731
* Multimedia: Pareidae / Q143731
* Espezieak: Pareidae
# Parectopa

Parectopa Gracillariidae familiako tximeleta genero bat da. Bere espezie tipoa Parectopa lespedezaefoliella da.

## Espezieak

| Espeziea | Egoera |
| Parectopa albicostella | daturik gabe |
| Parectopa bathracma | daturik gabe |
| Parectopa bosquella | daturik gabe |
| Parectopa bumeliella | daturik gabe |
| Parectopa capnias | daturik gabe |
| Parectopa caraganella | daturik gabe |
| Parectopa clethrata | daturik gabe |
| Parectopa dactylota | daturik gabe |
| Parectopa exorycha | daturik gabe |
| Parectopa geraniella | daturik gabe |
| Parectopa grisella | daturik gabe |
| Parectopa heptametra | daturik gabe |
| Parectopa interpositella | daturik gabe |
| Parectopa latisecta | daturik gabe |
| Parectopa lespedezaefoliella | daturik gabe |
| Parectopa leucocyma | daturik gabe |
| Parectopa leucographa | daturik gabe |
| Parectopa lithocolletina | daturik gabe |
| Parectopa lithomacha | daturik gabe |
| Parectopa lyginella | daturik gabe |
| Parectopa mnesicala | daturik gabe |
| Parectopa nesitis | daturik gabe |
| Parectopa occulta | daturik gabe |
| Parectopa ononidis | daturik gabe |
| Parectopa ophidias | daturik gabe |
| Parectopa oxysphena | daturik gabe |
| Parectopa pennsylvaniella | daturik gabe |
| Parectopa picroglossa | daturik gabe |
| Parectopa plantaginisella | daturik gabe |
| Parectopa promylaea | daturik gabe |
| Parectopa pselaphotis | daturik gabe |
| Parectopa pulverella | daturik gabe |
| Parectopa quadristrigella | daturik gabe |
| Parectopa refulgens | daturik gabe |
| Parectopa robiniella | daturik gabe |
| Parectopa rotigera | daturik gabe |
| Parectopa thermopsella | daturik gabe |
| Parectopa toxomacha | daturik gabe |
| Parectopa trichophysa | daturik gabe |
| Parectopa tyriancha | daturik gabe |
| Parectopa undosa | daturik gabe |
| Parectopa viminea | daturik gabe |

## Kanpo estekak

* Datuak: Q7136635
* Multimedia: Parectopa / Q7136635
* Espezieak: Parectopa
# Paredes

Paredes leku ezberdinen izena da:
* Paredes (Cuenca), Cuencako udalerria da, La Mancha Alta eskualdean dagoena.
* Paredes de Escalona, Toledoko udalerria da, Torrijos eskualdean dagoena.
* Paredes de Sigüenza, Guadalajarako udalerria da, Sierra norte de Guadalajara eskualdean dagoena.
* Paredes de Nava, Palentziako udalerria da, Tierra de Campos eskualdean dagoena.
* Murias de Paredes, Leóngo udalerria da, Montaña Occidental eskualdean dagoena.
* Paredes (Portugal), Portugalgo Portoko barrutian dagoen kontzejua da.
# Parecis (Rondônia)

Parecis Brasilgo udalerri bat da, Rondônia estatuan kokatua. 4.125 biztanle ditu 2.548,683 km²ko eremuan.

## Ikus, gainera

* Rondônia

## Kanpo estekak

* Datuak: Q1803114
* Multimedia: Parecis (Rondônia) / Q1803114
# Patxi Usobiaga

Patxi Usobiaga Lakuntza (Eibar, 1980ko irailaren 7a) gipuzkoar kirol eskalatzailea da. Azken urteetan Munduko Kopa irabazi du 2006 eta 2007an eta horretaz gain, munduko txapeldun izan zen 2009an. 2006. urtean “euskal kirolari onena”ren saria lortu zuen.

## Biografia

Patxi Usobiaga Eibarren (Gipuzkoa) jaio zen 1980ko irailaren 7an familia mendizale batean. Txikia zelarik hasi zen mendiak igotzen bere aitarekin; 9 edo 10 urte ingururekin pirinioetan hirumilakoak igo zituen. Hamar urte bete zituen urtean, 1990ko abenduan eskalatzen hasi zen eta honekiko izan zuen interesa pixkanaka indartuz joan zen. Berehala Atxarte eskalada eskolan ikasi eta Aramotz edo Etxauriko paretetan asteburuak pasatzen hasi zen. Astean zehar Eibarko rokodromoan pasatzen zuen denbora, eta baita Bergarakoan ere. Hamalau urte bete baino lehenago, 1994an, lehenengo aldiz txapelketa nacional batean parte hartu zuen. Bigarren postua lortu zuen eta horren ondorioz nazioko gazteen taldean sartzea lortu zuen. Ordurako 7b+ maila zuen. Hogei urterekin, ikasketak amaitzean, bere denbora eskalatzeari eskaintzea erabaki zuen. Geroztik bost edo sei ordutan entrenatzen du.
2006an Eskaladako Munduko Kopa irabazi zuen.
2007ko azaroaren 18an Eskaladako Munduko Kopako titulua berritu zuen Kranjen, Eslovenian.
2008ko urriaren 18an Eskaladako Europako Txapelketa irabazi zuen Parisen, Frantzian.
2009ko uztailaren 5ean Mundu Txapelketa irabazi zuen Xiningen, Txinan.

## Kanpo estekak

* (Gaztelaniaz) (Ingelesez) Patxi Usobiagaren webgunea
* Berria, Patxi Usobiaga Munduko Kopako txapeldun
* Patxi Usobiaga: "Harkaitzeko eskalatzaile baino ez denak sinesgarritasun gutxiago du" Elkarrizketa Argia astekarian
* Datuak: Q930726
* Multimedia: Patxi Usobiaga / Q930726
# Patxi Salaberri

Patxi Salaberri zenbait lagunen izena da:
* Patxi Salaberri Muñoa, Aramaioko euskal idazlea.
* Patxi Salaberri Zaratiegi, Uxueko euskaltzaina.
# Patxi Salaberri Zaratiegi

    Artikulu hau Uxueko euskaltzainari buruzkoa da; Aramaioko idazlea gaitzat duena beste hau da: «Patxi Salaberri Muñoa»
Patxi Salaberri Zaratiegi (Uxue, Nafarroa Garaia, 1959ko apirilaren 24a) euskalaria da, Filologia Hispanikoan eta Euskal Filologian lizentziatua.
1992an, doktore maila lortu zuen Nafarroako Ekierdialdeko Euskararen Azterketa Toponimiaren Bidez izeneko tesiarekin.
Nafarroako Unibertsitate Publikoko irakasle titularra da 1990etik, Giza eta Gizarte Zientzien Fakultatean. Onomastikan aditua da.
Nafarroako Foru Erkidegoko Gobernuaren Fontes Linguae Vasconum aldizkariko zuzendaria izan da 2016 arte.
Euskaltzain oso izendatu zuten 2005eko abenduaren 16an.

## Erreferentziak

* ↑ Salaberri Zaratiegi, Patxi. (1992). Nafarroako erdialdeko euskararen azterketa toponimiaren bidez. (Noiz kontsultatua: 2021-09-08).
* ↑ Euskaltzaindia: Plazaberri, 23. zenbakia, 2007ko urria.
* Datuak: Q3370195
# Patxi Ugarte

Patxi Ugarte Aginaga (Iruñea, 1977ko abenduaren 3a - ), euskal txirrindulari ohia da, 2001eko denboraldian profesionala izan zena. Bizkaiko Bira irabazi zuen profesionaletara pasa baino lehen.

## Palmaresa

1999
* Espainiako errepideko txirrindularitza txapelketa (23 urtez azpikoan)
* 3. Baiona-Iruñean
2000
* Bizkaiko Bira eta etapa 1
2001
* Nafarroako Itzuliko etapa 1
* Baiona-Iruñea
* 2. Toledoko Itzulian

## Emaitzak lasterketa nagusietan

| Lasterketa | 2001 |
| Italiako Giroa | - |
| Frantziako Tourra | - |
| Espainiako Vuelta | - |
| Txirrindularitzako Munduko Txapelketak | - |
-: Ez zuen parte hartu Err.: Erretiratu zen

## Taldeak

* Euskaltel-Euskadi (2001)

## Erreferentziak

* ↑ sitiodeciclismo.net

## Kanpo estekak

Patxi Ugarte - ProCyclingStats
* Datuak: Q5401314
# Paul Collaer

Paul Collaer (Boom, 1891ko ekainaren 8a - Brusela, 1989ko abenduaren 10a) belgikar musikagilea, piano-jotzailea eta orkestra-zuzendaria izan zen.
Bruselako Unibertsitatean egin zituen ikasketak (1909-1914), eta gerra ondoren zientzietako doktoregoa lortu zuen (1919). Aldi berean, pianoa ikasi zuen Mechelengo Kontserbatorioan. 1911n eman zuen lehenengo kontzertua. Bruselan Concerts Pro Arte kontzertuak sortu zituen (1919-1935). Kontzertu horien bidez ezagutarazi zituen Collaerrek gaur egungo musikako joera berriak (Satie, les Six, Roussel, Sauguet, Stravinsky, Berg, Hindemith...). Bestalde, Kontzertu zaharrak eta modernoak sortu zituen (1933), eta horietan aitzindari-lana egin zuen antzinako musika gogoratuz (Purcell, Monteverdi, Cavalieri...). 1937tik 1953ra bitartean musika-emanaldien zuzendari izan zen Belgikako Irrati Institutuan. Han ere garai hartako musikaren alde egin zuen. Elisabet erreginaren musika-kaperan musikaren historiako irakasle izan zen, eta Musika Konparatuaren Nazioarteko Institutuko batzorde zientifikoko lehendakari. Bestalde, hainbat liburu idatzi zuen bere garaiko musikari buruz: Igor Strawinsky (1930); Signification de la musique (1944, Musikaren esanahia); Darius Milhaud (1947); La Musique moderne, 1905-1955 (1955, Musika modernoa, 1905-1955); La Musique populaire traditionnelle en Belgique (1974, Herri-musika tradizionala Belgikan); Musica siciliana (1981, Musika siziliarra).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1951938
# Paul Creston

Paul Creston (jaiotza-izena: Giuseppe Guttoveggio ; New York, 1906ko urriaren 10a - San Diego, Kalifornia, 1985eko abuztuaren 24a) estatubatuar musikagilea izan zen.
Piano-ikasketak Giuseppe Aldo Randegger eta Gaston-Marie Déthierrekin egin zituen, eta organokoak Pietro Yonekin. Hala ere, Creston autodidakta izan zen musikagile gisa. 1932. urtean hasi zen musika ikasten. Organo-jotzaile gisa aritu zen zineman, zinema ahostuna hasi aurretik, eta New Yorkeko St. Malachy elizako organo-jotzaile izan zen 1934tik 1967ra bitartean. Guggenheim beka bati esker egin zituen bere lehen lanak. 1938an New York Music Critic´s Circle saria irabazi zuen, 1. sinfonia lanagatik (1941). 1956tik 1960ra bitartean, Musikagile eta Zuzendari Elkarte Nazionaleko lehendakari izan zen, eta 1960tik 1968ra bitartean, American Society of Composers, Authors and Publisherseko zuzendari. Irakasle gisa ere aritu zen lanean: New Yorkeko College of Musicen (1963-1967) eta Central Washington State Collegen (1968-1975). Crestonen musikaren ezaugarri nagusiak bat-batekotasuna eta zentzu melodikoa dira. Baztertu egin zituen musika deskribatzaileak, eta musika hutsaren bidea hartu zuen, forma klasikoen bidez landu zuena (sinfoniak, kontzertuak...). Musika-tresnen arteko konbinazio bereziak egiten zituen, eta Crestonen lan horiek dira ezagunenak: Concertinoa marinbarako, sonata saxofoi alturako eta pianorako, rapsodia saxofoi eta organorako. Musika sinfonikoa izan zen Crestonen produkzioaren oinarria: sei sinfonia, hamabost kontzertu eta orkestrarako beste berrogei partitura ondu zituen. 3. sinfonia lanak (1950), kantu gregorianoaren oinarriak erabiltzen ditu. Ganbera-musikari dagokionez, harizko tresnetarako kuarteto bat, pianorako eta biolin eta pianorako suiteak ondu zituen. Erlijio-musikan eta organorako musikan garrantzizko lana egin zuen Cartonek. Hiru liburu idatzi zituen: Principles of Rhythm (1964, Erritmoaren hastapenak), Creative Harmony (1970, Harmonia sortzailea) eta Rational Metric Notation (1979, Notazio metriko arrazionala); lan horietan, besteak beste, ohiz kanpoko erritmoen inguruko teoria bat osatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q922278
# Paul Cohen

Paul Joseph Cohen (Long Branch, New Jersey, 1934ko apirilaren 2a- Stanford, Kalifornia, 2007ko martxoaren 23a) estatubatuar matematikaria izan zen.

## Biografia

Brooklyn Collegeko ikaslea izan zen 1950etik 1953ra. Titulua Chicagoko Unibertsitatean eskuratu zuen, 1954an. Doktoregoa unibertsitate berean egin zuen, eta tesia, trigonometriari buruzkoa, Antoni Zygmunden zuzendaritzapean idatzi zuen. 1961ean, doktoregoa jaso baino lehen, Rochester-eko Unibertsitateko begirale izendatu zuten urtebeterako. Horrela, 1958-59 ikasturtea Massachusettseko Teknologia Institutuan igaro zuen, eta 1959tik 1961era Princetongo Ikasketa Aurreratuetako Institutuko kide izan zen. Urte horretan Standfordeko Unibertsitatera joan zen, eta han irakasle izan zen 1964tik aurrera. 1966ko Moskuko Nazioarteko Matematikarien Kongresuan, Fields domina jaso zuen multzoen teorian egindako lanari esker. Cohenek, Fields domina ez ezik, beste sari garrantzitsuak ere jaso zituen: Amerikar Matematikarien Elkartearen Bôcher Memorial saria (1964), eta Zientziaren Nazio Domina (1967). Zientzietako Nazio Akademian parte hartzeko ere aukeratu zuten. Multzoen teorian egindako lanaz gainera, Cohenek ekuazio diferentzialak eta analisi harmonikoa ere landu ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/11/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q216809
# Paul Cornu

Paul Cornu (Glos-la-Ferrière (Frantzia), 1881eko ekainaren 15a - Lisieux, 1944ko ekainaren 6a) bizikleten fabrikazioan aritu zen frantziar ingeniari bat izan zen. Arrakastaz eginiko eta erregistratu zen lehen hegaldi librearen autore ere zen, errotorea erabiliz. Helikopteroaren lehen hegaldia kontsideratzen da.

## Biografia eta asmakuntzak

Paul Cornu Glos-la-Ferrièren, Frantzian, jaio zen, 1881eko ekainaren 15a. Paul zaharrena izan zen 15 senideko familian. Haurrak 9 urte besterik ez zituen familia Lisieuxera joan zenean bizitzera. Paulen aitak bazekien marrazten eta asmakizun bat baino gehiago zituen eginak. 1884an, baloi gidatuaren proiektua egin zuen, Zepelinarekin antzekotasun handiak zituena.
Paulek ere laster jarraitu zuen aitaren bidea eta 14 urte zituen inkubagailuaren tenperatura kontrolatzeko gailua egin zuenean. Bai aita eta baita semeak ere, bizikletak eta josteko makinak konpontzen zituzten ogibidez, oso ezagunak zirelarik. Bide batez ari ziren motozikleta egiten, edo lurruna erabiltzen zuen trizikloa, edo pendulo termikoa... Haien lanak aldizkarietan atera ziren eta ospe gehiago hartzen.
1904an, bi motordun (atzeko gurpil bakoitzean bana) karro ultraligeroa agertu zuen; orduko 70 km egiten zituen. Eskariak etorri zitzaizkion Ukrania, Errumania edo Ingalaterratik... baina ez zuten sekula komertzializatu.
1905ean jarri zuen Paul Cornuk arreta hegaldietan eta, urtebete geroago, lehen proba egin zuen hiriko handien aurrean, azken modeloa egiteko 12.000 suskripzio lortu zituelarik. Intsektu erraldoi bat zirudien makinak, bizikleta-gurpil handien gainean bi helize kokatu zituelarik.
Hegaldia Lisieuxen, Frantziako ipar-mendebaldeko Calvados departamentuan, egin zen 1907ko azaroaren 13an. Bi aldeetako 24 HP-ko bi errotore birakariek Antoinette motorra osatzen zuten eta hegazkinak lurretik 30 cm inguru igotzea lortu zuen 20 segundoz. Egun berean beste saiakera bat egin zuen eta makina lurretik metro eta erdi igotzea lortu zuen, bera eta bere anaia Jaques bidaiari zirela.
Hala eta guztiz ere, hegaldi batzuen ondoren, proiektua bertan bera utzi zuten gailua zaila zelako kontrolatzen.
1944ko ekainaren 6an hil zen Paul Cornu II. Mundu Gerran, Normandiako lurreratzean aliatuek etxea eraitsi ziotenean.

## Erreferentziak

* ↑ http://zientzia.eus/artikuluak/mr-einstein-aitzindarien-garaian/
* 1 2 https://web.archive.org/web/20180104192314/http://noticias.universia.es/vida-universitaria/noticia/2009/11/13/657455/frances-paul-cornu-lleva-cabo-primer-vuelo-helicoptero-historia.html
* Datuak: Q45157
* Multimedia: Paul Cornu / Q45157
# Paul D. Boyer

Paul Delos Boyer (Provo, Utah, 1918ko uztailaren 31 – Los Angeles, 2018ko ekainaren 2a) estatubatuar biokimikari era kimika irakaslea izan zen.
1997an Kimikako Nobel saria jaso zuen, Jens C. Skou eta John E. Walker zientzialariekin batera, zelularen sodio-iodiak eta potasio-iodiak orekan iraunarazten dituen ATPasa entzimaren inguruan egindako aurkikuntzengatik.
* Datuak: Q102395
* Multimedia: Paul D. Boyer / Q102395
# Paul Dano

Paul Franklin Dano (1984ko ekainaren 19a, New York) estatubatuar aktore bat da. L.I.E. (2001), The Girl Next Door (2004), Little Miss Sunshine (2006), There Will Be Blood (2007), Gigantic (2008), Meek's Cutoff (2010), Cowboys & Aliens (2011), Being Flynn (2012), Ruby Sparks (2012), Looper (2012), Prisoners (2013) eta 12 Years a Slave (2013) filmetan antzeztu izan du.

## Filmografia

| Urtea | Filma | Pertsonaia | Oharrak |
| 1998 | Smart Guy | Nicholas | Atala: "She Got Game" |
| 2000 | The Newcomers | Joel | |
| 2001 | L.I.E. | Howie Blitzer | Sariak: Directors' Week Award for Best Actor Independent Spirit Award for Best Debut Performance Grand Jury Award for Outstanding Actor in a Feature Film Stockholm International Film Festival Award for Best Actor |
| 2002 | Too Young to Be a Dad | Matt Freeman | Telefilma |
| 2002 | The Emperor's Club | Martin Blythe | |
| 2002 | The Sopranos | Patrick Whalen | Atala: "Everybody Hurts" |
| 2004 | The Sopranos | Patrick Whalen | Atala: "All Due Respect" |
| 2004 | Light and the Sufferer | Don (Light) | |
| 2004 | The Girl Next Door | Klitz | |
| 2004 | Taking Lives | Asher gaztea | |
| 2005 | The Ballad of Jack and Rose | Thaddius | |
| 2005 | The King | Paul | |
| 2006 | Little Miss Sunshine | Dwayne Hoover | Sariak: Broadcast Film Critics Association Award for Best Young Performer Phoenix Film Critics Society Award for Best Cast Screen Actors Guild Award for Outstanding Performance by a Cast in a Motion Picture Izendatua — Empire Award for Best Male Newcomer Izendatua — Gotham Award for Best Ensemble Cast Izendatua — Independent Spirit Award for Best Supporting Male |
| 2006 | Fast Food Nation | Brian | |
| 2007 | Weapons | Chris | |
| 2007 | There Will Be Blood | Paul Sunday / Eli Sunday | Sariak: Chlotrudis Award for Best Supporting Actor Izendatua — BAFTA Award for Best Supporting Actor Izendatua — Detroit Film Critics Society Award for Best Supporting Actor |
| 2008 | Explicit Ills | Rocco | |
| 2008 | Gigantic | Brian Weathersby | |
| 2009 | Taking Woodstock | VW furgonetako tipoa | |
| 2009 | The Good Heart | Lucas | |
| 2009 | Where the Wild Things Are | Alexander | Ahotsa bakarrik |
| 2010 | The Extra Man | Louis Ives | |
| 2010 | Meek's Cutoff | Thomas Gately | |
| 2010 | Knight and Day | Simon Feck | |
| 2011 | Cowboys & Aliens | Percy Dolarhyde | |
| 2012 | Being Flynn | Nick Flynn | |
| 2012 | Ruby Sparks | Calvin | |
| 2012 | Looper | Seth | |
| 2012 | For Ellen | Joby | |
| 2013 | 12 Years a Slave | John Tibeats | |
| 2013 | Prisoners | Alex Jones |
| 2014 | Love and Mercy | Brian Wilson | Filmatzeke |
| 2014 | Warcraft | | Filmatzeke |

## Kanpo estekak

* Paul Dano aktorearen IMDBko fitxa irakurgai (Ingelesez)
* Datuak: Q343616
* Multimedia: Paul Dano / Q343616
# Paul Chemetov

Paul Chemetov (Paris, 1928ko irailaren 6a – ibidem, 2024ko ekainaren 16a) arkitekto frantsesa izan zen. Borja Huidovro arkitekto txiletarrarekin elkarlanean hasi zenean (1983) egin zen ospetsu. Ezagunak ditu, besteak beste, Tunisiako Hammamet antzokia, New Delhiko frantses enbaxada, Parisko Les Hallesko lurpeko galeriak, Frantziako Finantza ministerioko eraikin berria, Galerie de l´Évolutioneko proiektua eta Evreuxko mediateka.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q573184
* Multimedia: Paul Chemetov / Q573184